РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/519-13

26. децембар 2013. године

Б е о г р а д

З А П И С Н И К

64. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 26. ДЕЦЕМБРА 2013. ГОДИНЕ

 Седница Одбора је почела у 9,30 часова.

 Седницом је председавала Весна Ковач, председник Одбора.

 Седници су присуствовали чланови Одбора: Верољуб Арсић, Радмило Костић, Душица Николић, Драган Томић, др Милорад Мијатовић, Момо Чолаковић и Золтан Пек.

 Седници је присуствовао заменик одсутног члана Одбора: Дејан Раденковић (заменик Зорана Касаловића).

 Седници нису присуствовали чланови Одбора: Зоран Антић, Радојко Обрадовић, Војислав Вујић, Жика Гојковић, мр Божидар Ђелић, Алексадар Сенић, Бојан Ђурић, Ђорђе Стојшић (нити њихови заменици).

Седници је присуствовао из Министарства финансија Дејан Хаџић, виши саветник.

 На предлог председника, Одбор је једногласно утврдио следећи

Д н е в н и р е д

1. Разматрање Предлог закона о измени и допуни Закона о осигурању, у појединостима, који је поднела Влада (број 400-4829/13, од 18. децембра 2013. године).

Прва тачка дневног реда: **Разматрање Предлог закона о измени и допуни Закона о осигурању, у појединостима**

Одбор је у складу са чланом 164. став 1. Пословника Народне скупштине размотрио амандмане поднете на Предлог закона о измени и допуни Закона о осигурању, у појединостима.

I

Одбор је одлучио да предложи Народној скупштини **да прихвати** амандман на члан 3, који је поднео народни посланик Срђан Миковић.

II

Одбор је одлучио да предложи Народној скупштини **да одбије** следеће амандмане:

-на члан 2, који је поднео народни посланик Срђан Миковић;

-на члан 2, који је поднео народни посланик Срђан Миливојевић;

-на члан 2, који је поднео народни посланик Наташа Вучковић.

За известиоца Одбора на седници Народне скупштине одређена је Весна Ковач, председник Одбора.

На седници Одбора вођен је тонски запис.

 Седница Одбора је закључена у 9,40 часова.

 СЕКРЕТАР ОДБОРА ПРЕДСЕДНИК ОДБОРА

 Милена Сандић Весна Ковач